CELEX: 62012CA0001
Language: fi
Date: 2013-02-28 00:00:00
Title: Asia C-1/12: Unionin tuomioistuimen tuomio (toinen jaosto) 28.2.2013 (Tribunal da Relação de Lisboan (Portugali) esittämä ennakkoratkaisupyyntö) — Ordem dos Técnicos Oficiais de Contas v. Autoridade da Concorrência (Tilintarkastajien yhteisö — Tilintarkastajien pakollista koulutusta koskevaan järjestelmään liittyvä sääntely — SEUT 101 artikla — Yritysten yhteenliittymä — Kilpailun rajoittaminen — Oikeuttamisperusteet — SEUT 106 artiklan 2 kohta)

20.4.2013   
            
            
               FI
            
            
               Euroopan unionin virallinen lehti
            
            
               C 114/17
            
         Unionin tuomioistuimen tuomio (toinen jaosto) 28.2.2013 (Tribunal da Relação de Lisboan (Portugali) esittämä ennakkoratkaisupyyntö) — Ordem dos Técnicos Oficiais de Contas v. Autoridade da Concorrência
   (Asia C-1/12) (1)
   
   (Tilintarkastajien yhteisö - Tilintarkastajien pakollista koulutusta koskevaan järjestelmään liittyvä sääntely - SEUT 101 artikla - Yritysten yhteenliittymä - Kilpailun rajoittaminen - Oikeuttamisperusteet - SEUT 106 artiklan 2 kohta)
   2013/C 114/24
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal da Relação de Lisboa
   
      Pääasian asianosaiset
   
   
      Kantaja: Ordem dos Técnicos Oficiais de Contas
   
      Vastaaja: Autoridade da Concorrência
   
      Oikeudenkäynnin kohde
   
   Ennakkoratkaisupyyntö — Tribunal da Relação de Lisboa — SEUT 56, SEUT 57, SEUT 58, SEUT 59, SEUT 60, SEUT 61, SEUT 62, SEUT 101 ja SEUT 102 artiklan tulkinta — Käsite ”yritysten yhteenliittymä” — Tilintarkastajien yhteisö — Yhteisön jäsenten pakollista ammatillista koulutusta koskeva järjestelmä — Ainoastaan yhteisön tarjoama koulutus — Sijoittautumisvapaus ja palvelujen tarjoamisen vapaus
   
      Tuomiolauselma
   
   
               1)
            
            
               Koulutuspisteitä koskevien sääntöjen kaltaista säädöstä, jonka Ordem dos Técnicos Oficiais de Contasin (tilintarkastajien yhteisö) kaltainen ammattiyhteisö on antanut, on pidettävä SEUT 101 artiklan 1 kohdassa tarkoitettuna yritysten yhteenliittymän päätöksenä.
               Ordem dos Técnicos Oficiais de Contasin kaltaisen ammattiyhteisön antamat säännöt eivät voi jäädä SEUT 101 artiklan soveltamisalan ulkopuolelle sillä perusteella, että kyseisellä ammattiyhteisöllä on lakisääteinen velvollisuus ottaa käyttöön jäseniään koskeva pakollisen koulutuksen järjestelmä, siltä osin kuin sen antamat säännöt velvoittavat ainoastaan sitä itseään.
               Se, ettei kyseisillä määräyksillä ole välitöntä vaikutusta mainitun ammattiyhteisön jäsenten taloudelliseen toimintaan, ei vaikuta SEUT 101 artiklan soveltamiseen, koska kilpailusääntöjen rikkominen, josta kyseistä ammattiyhteisöä moititaan, koskee markkinoita, joilla se itse harjoittaa taloudellista toimintaa.
            
         
               2)
            
            
               Ordem dos Técnicos Oficiais de Contasin kaltaisen ammattiyhteisön antama koulutuspisteitä koskevien sääntöjen kaltainen säädös, jolla otetaan käyttöön tilintarkastajien pakollista koulutusta koskeva järjestelmä heidän tarjoamiensa palvelujen laadun takaamiseksi, merkitsee SEUT 101 artiklassa kiellettyä kilpailunrajoitusta siltä osin kuin sillä poistetaan kyseisen ammattiyhteisön hyväksi kilpailu merkityksellisten markkinoiden olennaisella osalla ja asetetaan kyseisten markkinoiden toisella osalla syrjiviä ehtoja mainitun ammattiyhteisön kilpailijoiden vahingoksi, mikä ennakkoratkaisua pyytäneen tuomioistuimen on tutkittava.
            
         
      (1)  EUVL C 89, 24.3.2012.